SET ปิดเช้ารีบาวด์เหนือ 1,600 จุด รับแรงซื้อกลับ เก็งบจ. Q1 กำไรโตแกร่ง
SET ปิดเช้ารีบาวด์เหนือ 1,600 จุด รับแรงซื้อกลับเก็งบจ. Q1 กำไรโตแกร่ง แนวโน้มช่วงบ่ายคาดตลาดฯ ฟื้นตัวเป็นบวกได้ตามดาวน์โจนส์ฟิวเจอร์ ให้แนวรับ 1,590 จุด แนวต้าน 1,615 จุด
SET ปิดเช้ารีบาวด์เหนือ 1,600 จุด รับแรงซื้อกลับ เก็งบจ. Q1 กำไรโตแกร่ง แนวโน้มช่วงบ่ายคาดตลาดฯ ฟื้นตัวเป็นบวกได้ตามดาวน์โจนส์ฟิวเจอร์ ให้แนวรับ 1,590 จุด แนวต้าน 1,615 จุด
10 พ.ค. 2565

นายวิจิตร อารยะพิศิษฐ ผู้อำนวยการอาวุโสนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้ย่อตัวลงเล็กน้อย โดยมีจังหวะฟื้นตัวกลับมายืนเหนือ 1,600 จุดได้ คาดนักลงทุนเข้ามาเก็งกำไรงบบจ.ไตรมาส 1/2565 อีกทั้งดัชนีดาวน์โจนส์ฟิวเจอร์เปิดบวกขึ้นมา ซึ่งน่าจะส่งผลให้ตลาดหุ้นในภูมิภาคที่เปิดในแดนลบฟื้นกลับมาเป็นบวกได้บ้าง แต่อย่างไรก็ตามนักลงทุนยังรอดูการเปิดเผยตัวเลขเงินเฟ้อเดือนเม.ย.ของสหรัฐ ในวันที่ 11 พ.ค.นี้ โดยตลาดคาดว่าจะลดลงเหลือ 8.1% เมื่อเทียบกับเดือนมี.ค.ที่อยู่ที่ 8.5% หากออกมาต่ำกว่าคาดการณ์ จะทำให้ตลาดผ่อนคลายลงได้
สำหรับแนวโน้มตลาดหุ้นไทยช่วงบ่าย คาดดัชนีฯ ฟื้นกลับมาเป็นบวกตามดาวน์โจนส์ฟิวเจอร์ และลุ้นปิดตลาดวันนี้ยืนเหนือ 1,600 จุด โดยให้แนวรับ 1,590 จุด และแนวต้าน 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
ADVANC มูลค่าการซื้อขาย 2,073.72 ล้านบาท ปิดที่ 210.00 บาท เพิ่มขึ้น 5.00 บาท
BANPU มูลค่าการซื้อขาย 1,820.61 ล้านบาท ปิดที่ 12.00 บาท ลดลง 0.50 บาท
PTT มูลค่าการซื้อขาย 1,717.08 ล้านบาท ปิดที่ 37.00 บาท ราคาไม่เปลี่ยนแปลง
PTTEP มูลค่าการซื้อขาย 1,539.18 ล้านบาท ปิดที่ 151.00 บาท ลดลง 3.50 บาท
KBANK มูลค่าการซื้อขาย 1,405.71 ล้านบาท ปิดที่ 145.50 บาท ลดลง 1.00 บาท